Meerut। लिसाड़ी गेट थाना क्षेत्र में रेड करने गई ड्रग डिपार्टमेंट की टीम पर आरोपियों ने हमला बोल दिया। इस दौरान आरोपियों ने टीम के सदस्यों के साथ मारपीट करते हुए उनकी कार में तोड़फोड़ कर दी। इसमें ड्रग डिपार्टमेंट की टीम को चोटें भी आई। जानकारी के बाद पहुंची पुलिस ने तीन आरोपियों को गिरफ्तार किया। उनके कब्जे से 25 लाख की नकली दवाएं बरामद की हैं। लंबे समय से नकली दवाइयों को बेचने का काम किया जा रहा था। यही नहीं, लाखों रुपये की दवाई कई राज्यों में सप्लाई की गई है। कहां-कहां नकली दवाइयां सप्लाई की गई है, इसके बारे में विस्तृत पूछताछ चल रही है। पुलिस ने तीनों आरोपियों पर संगीन धाराओं में मुकदमा दर्ज कर लिया है। इनके गैंग में जुड़े अन्य आरोपियों के बारे में भी ड्रग डिपार्टमेंट के साथ-साथ पुलिस भी जांच कर रहे थे।
 बुधवार को एक सूचना के बाद बागपत के औषधि निरीक्षक वैभव बब्बर और उनकी टीम लिसाड़ी गेट की स्टेट बैंक कॉलोनी में छापा डालने गई थी। टीम में बुलंदशहर की औषधि निरीक्षक दीपा लाल और बिजनौर के औषधि निरीक्षक आशुतोष मिश्रा भी शामिल थे। ड्रग डिपार्टमेंट के अधिकारियों के मुताबिक इसी दौरान आरोपियों ने उनके साथ मारपीट करते हुए उनकी कार में तोड़फोड़ कर दी। जिसके चलते टीम के अधिकारियों में अफरा-तफरी मच गई। उधर, जानकारी के बाद इंस्पेक्टर प्रशांत कपिल फोर्स के साथ मौके पर पहुंचे। स्टेट बैंक कॉलोनी के सामने आरोपी अफसार खां निवासी संभल से तीन प्रकार के नकली औषधियां बरामद की गई है। अफसार से प्राप्त सूचना के आधार पर एक दूसरे व्यक्ति मुस्तकीम निवासी मुंडाली से भी लगभग पांच लाख की दवाइयां बरामद की गई है। आदिल मोहल्ला किला रुड़की से 12 लाख की दवाइयां बरामद की है। बरामद की गई यह सभी पांच प्रकार की दवाईयां है। पच्चीस लाख रूपये के करीब की यह नकली दवाईयां है। इनकी सैंपलिंग भी कराई जा रही है। इंस्पेक्टर प्रशांत कपिल ने बताया कि आरोपियों के पास से 25 लाख की नकली दवाएं, स्कूटी और स्विफ्ट कार बरामद की गई हैं। ड्रग डिपार्टमेंट के अधिकारियों ने लिसाड़ी गेट थाने में आरोपियों के खिलाफ मुकदमा दर्ज कराया है।
 तीनों आरोपियों से पूछताछ में सामने आया यह नकली दवाई बनाने की फैक्ट्री रूड़की में थी। इनकी कई राज्यों में दवाओं की सप्लाई थी। बागपत, बुलंदशहर और बिजनौर टीम को लगातार जानकारी मिल रही थी कि नकली दवाइयों को यूपी के कई जिलों में बेचा जा रहा है। यह लोगों की सेहत के साथ बड़ा खिलवाड़ है। ऐसे में संयुक्त टीम ने मिलकर इस गैंग का पर्दाफाश किया। इन्होंने कहां-कहां इन दवाईयों को बेचा है, उन सब के खिलाफ भी कार्रवाई की जाएगी। पूरा गैंग तलाशने में टीम जुटी है।
 बागपत, बिजनौर और बुलंदशहर तक के ड्रग इंस्पेक्टर ने यहां आकर बड़ी कार्रवाई कर दी और मेरठ के ड्रग विभाग को पता ही नहीं चला। बाद में ड्रग विभाग की टीम मेरठ की भी पहुंची और इस गुड वर्क में हिस्सा लिया। बताया जा रहा है कि लंबे समय से नकली दवाई बनाने का सिलसिला चल रहा था। जिसका अब पर्दाफाश दूसरे जिलों के ड्रग विभाग ने मिलकर किया है।
 नकली दवाई बनाने वाले गैंग को ड्रग डिपार्टमेंट की टीम के साथ मिलकर पकड़ा गया है। टीम पर हमला करने वालों के खिलाफ गंभीर धाराओं में मुकदमा दर्ज किया है। सभी आरोपियों के खिलाफ सख्ती से कार्रवाई की जा रही है।
 
Meerut। लिसाड़ी गेट थाना क्षेत्र में रेड करने गई ड्रग डिपार्टमेंट की टीम पर आरोपियों ने हमला बोल दिया। इस दौरान आरोपियों ने टीम के सदस्यों के साथ मारपीट करते हुए उनकी कार में तोड़फोड़ कर दी। इसमें ड्रग डिपार्टमेंट की टीम को चोटें भी आई। जानकारी के बाद पहुंची पुलिस ने तीन आरोपियों को गिरफ्तार किया। उनके कब्जे से पच्चीस लाख की नकली दवाएं बरामद की हैं। लंबे समय से नकली दवाइयों को बेचने का काम किया जा रहा था। यही नहीं, लाखों रुपये की दवाई कई राज्यों में सप्लाई की गई है। कहां-कहां नकली दवाइयां सप्लाई की गई है, इसके बारे में विस्तृत पूछताछ चल रही है। पुलिस ने तीनों आरोपियों पर संगीन धाराओं में मुकदमा दर्ज कर लिया है। इनके गैंग में जुड़े अन्य आरोपियों के बारे में भी ड्रग डिपार्टमेंट के साथ-साथ पुलिस भी जांच कर रहे थे। बुधवार को एक सूचना के बाद बागपत के औषधि निरीक्षक वैभव बब्बर और उनकी टीम लिसाड़ी गेट की स्टेट बैंक कॉलोनी में छापा डालने गई थी। टीम में बुलंदशहर की औषधि निरीक्षक दीपा लाल और बिजनौर के औषधि निरीक्षक आशुतोष मिश्रा भी शामिल थे। ड्रग डिपार्टमेंट के अधिकारियों के मुताबिक इसी दौरान आरोपियों ने उनके साथ मारपीट करते हुए उनकी कार में तोड़फोड़ कर दी। जिसके चलते टीम के अधिकारियों में अफरा-तफरी मच गई। उधर, जानकारी के बाद इंस्पेक्टर प्रशांत कपिल फोर्स के साथ मौके पर पहुंचे। स्टेट बैंक कॉलोनी के सामने आरोपी अफसार खां निवासी संभल से तीन प्रकार के नकली औषधियां बरामद की गई है। अफसार से प्राप्त सूचना के आधार पर एक दूसरे व्यक्ति मुस्तकीम निवासी मुंडाली से भी लगभग पांच लाख की दवाइयां बरामद की गई है। आदिल मोहल्ला किला रुड़की से बारह लाख की दवाइयां बरामद की है। बरामद की गई यह सभी पांच प्रकार की दवाईयां है। पच्चीस लाख रूपये के करीब की यह नकली दवाईयां है। इनकी सैंपलिंग भी कराई जा रही है। इंस्पेक्टर प्रशांत कपिल ने बताया कि आरोपियों के पास से पच्चीस लाख की नकली दवाएं, स्कूटी और स्विफ्ट कार बरामद की गई हैं। ड्रग डिपार्टमेंट के अधिकारियों ने लिसाड़ी गेट थाने में आरोपियों के खिलाफ मुकदमा दर्ज कराया है। तीनों आरोपियों से पूछताछ में सामने आया यह नकली दवाई बनाने की फैक्ट्री रूड़की में थी। इनकी कई राज्यों में दवाओं की सप्लाई थी। बागपत, बुलंदशहर और बिजनौर टीम को लगातार जानकारी मिल रही थी कि नकली दवाइयों को यूपी के कई जिलों में बेचा जा रहा है। यह लोगों की सेहत के साथ बड़ा खिलवाड़ है। ऐसे में संयुक्त टीम ने मिलकर इस गैंग का पर्दाफाश किया। इन्होंने कहां-कहां इन दवाईयों को बेचा है, उन सब के खिलाफ भी कार्रवाई की जाएगी। पूरा गैंग तलाशने में टीम जुटी है। बागपत, बिजनौर और बुलंदशहर तक के ड्रग इंस्पेक्टर ने यहां आकर बड़ी कार्रवाई कर दी और मेरठ के ड्रग विभाग को पता ही नहीं चला। बाद में ड्रग विभाग की टीम मेरठ की भी पहुंची और इस गुड वर्क में हिस्सा लिया। बताया जा रहा है कि लंबे समय से नकली दवाई बनाने का सिलसिला चल रहा था। जिसका अब पर्दाफाश दूसरे जिलों के ड्रग विभाग ने मिलकर किया है। नकली दवाई बनाने वाले गैंग को ड्रग डिपार्टमेंट की टीम के साथ मिलकर पकड़ा गया है। टीम पर हमला करने वालों के खिलाफ गंभीर धाराओं में मुकदमा दर्ज किया है। सभी आरोपियों के खिलाफ सख्ती से कार्रवाई की जा रही है।